Perdagangan bebas

Perdagangan bebas ialah sistem dasar perdagangan yang membenarkan para pedagang bertindak dan berurusniaga tanpa campur tangan kerajaan. Mengikut hukum faedah berbanding, dasar sebegini membenarkan rakan dagang saling berlaba daripada perdagangan barangan dan perkhidmatan.

Mengikut dasar perdagangan bebas, harga mencerminkan permintaan dan penawaran sebenar, dan satu-satunya penentu peruntukan sumber. Perdagangan bebas berbeza dari bentuk-bentuk dasar perdagangan yang lain yang mana peruntukan barangan dan perkhidmatan antara negara-negara berdagang ditentukan oleh harga tetapan pihak berkuasa yang tidak semestinya mencerminkan ciri-ciri permintaan dan penawaran sebenar. Harga tetapan ini merupakan hasil dasar perdagangan pelindung yang mana kerajaan campur tangan dalam pasaran dengan mengenakan penyelarasan harga dan sekatan bekalan. Campur tangan kerajaan sebegini boleh meningkatakan atau mengurangkan kos barangan dan perkhidmatan yang ditanggung oleh pengguna dan pengeluar. 

Antara bentuk campur tangan termasuk subsidi, cukai dan tarif, halangan bukan tarif seperti perundangan kawalan dan kuota, dan juga perjanjian perdagangan terurus antara kerajaan seperti Perjanjian Perdagangan Bebas Amerika Utara (NAFTA) dan Perjanjian Perdagangan Bebas Amerika Tengah (CAFTA) (itupun namanya tidak serupa dengan fungsinya) dan apa juga bentuk campur tangan kerajaan dalam pasaran yang menyebabkan harga tetapan. 

Kebanyakan negara mengamalkan dasar perdagangan yang bersifat perlindungan, baik longgar mahuoun ketat. Sejenis dasar sentiasa berlindung yang diamalkan oleh sesetengah negara adalah berbentuk subsidi pertanian, yang mana negara-negara berkenaan cuba melindungi industri pertanian masing-masing dari saingan luar negara dengan menetapkan harga rendah untuk hasil pertaniannya.  

Perjanjian perdagangan bebas merupakan unsur terpenting dalam kesatuan kastam dan kawasan perdagangan bebas. Butiran-butiran dan perbezaan antara perjanjian-perjanjian ini dikupas dalam rencana masing-masing.

Ciri-ciri perdagangan bebas
 Perdagangan barangan tanpa cukai (termasuk tarif) atau sekatan perdagangan yang lain (seperti kuota import atau subsidi untuk pengeluar)
 Perdagangan perkhidmatan tanpa cukai atau sekatan perdagangan yang lain
 Ketiadaan dasar-dasar "pemutar belit perdagangan" (seperti cukai, subsidi, peraturan atau undang-undang) yang memberikan kelebihan kepada sebilangan kecil firma, isirumah, atay faktor-faktor pengeluaran
 Capaian bebas kepada pasaran
 Capaian bebas kepada maklumat pasaran
 Ketakupayaan firma-firma memutarbelitkan pasaran melalui kuasa monopoli atau oligopoli berian kerajaan
 Pergerakan bebas buruh antara dan dalam negara
 Pergerakan bebas modal antara dan dalam negara

Rujukan

 Fair trade certification overview (2004). TransFair USA. 18 Feb 2007.

Pautan luar
 www.freedomtotrade.org  Freedom to Trade Coalition
 Freetrade.org, Center for Trade Policy Studies, Cato Institute
   The Expected Benefits of Trade Liberalization for World Income and Development: Opening the "Black Box" of Global Trade Modeling by Antoine Bouët (2008)
 Foundation for Economic Education (FEE), one of the oldest free-market organizations in the United States.
 Freedom to Trade: Refuting the New Protectionism edited by Edward L. Hudgins (online version of the book)
 About.com's Pros & Cons of Free Trade Agreements
 Embracing the Challenge of Free Trade: Competing and Prospering in a Global Economy  speech by Federal Reserve chairman Ben Bernanke
  Stop Calling It “Free Trade!” 
 BBC News - The argument for free trade
 Guardian Unlimited - Food & Trade - Hunger in a world of plenty
 Free Trade as Ideology , by Edward Luttwak, 1 Ogos 2001
Why developing countries should liberalise trade 
 Worried about a Recession? Don’t Blame Free Trade
An article on free trade issues involving Canada and the United States from The Canadian Encyclopedia 
 For German-speaking visitors: see also Der Freihandelskrieg by Gerd Zeitler.
 David Sirota, NEW REPORT: How Free Trade & Deregulation Are Making Us Less Safe, Huffington Post, 30 Oktober 2007.

 
Ideologi ekonomi
Liberalisme ekonomi
Liberalisme klasik
Perdagangan bebas
Teori libertarian